Source: https://e-justice.europa.eu/content_succession-380-at-mt.do?member=1
Timestamp: 2020-06-01 06:40:52+00:00
Document Index: 1521051

Matched Legal Cases: ['qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'qorti ']

Suċċessjonijiet - Awstrija
Strument: Il-Liġi tal-Familja - materji ta' suċċessjoni
L-Artikolu 78 (a) - l-isem u d-dettalji ta’ kuntatt tal-qrati jew l-awtoritajiet kompetenti b'ġuriżdizzjoni biex jittrattaw applikazzjonijiet għal dikjarazzjoni ta’ eżekutorjetà skont l-Artikolu 45(1) u appelli kontra deċiżjonijiet dwar tali applikazzjonijiet skont l-Artikolu 50(2)
L-Artikolu 78 (b) - il-proċeduri ta’ biex tiġi kkontestata d-deċiżjoni mogħtija fuq appell imsemmija fl-Artikolu 51
L-Artikolu 78 (c) - informazzjoni rilevanti rigward l-awtoritajiet kompetenti biex joħorġu ċ-Ċertifikat skont l-Artikolu 64
L-Artikolu 78 (d) - il-proċeduri ta’ rimedju msemmija fl-Artikolu 72
L-Artikolu 79 - Stabbiliment u emendar sussegwenti tal-list li fiha l-informazzjoni msemmija fl-Artikolu 3(2)
Il-qrati b'kompetenza biex jittrattaw l-applikazzjonijiet skont l-Artikolu 45(1) huma l-Qrati Distrettwali (Bezirksgerichte).
Il-qorti kompetenti biex tittratta l-appelli kontra d-deċiżjonijiet dwar dawn l-applikazzjonijiet skont l-Artikolu 50(2) hija l-Qorti Reġjonali superjuri (Landesgericht), permezz tal-Qorti Distrettwali li ħarġet id-deċiżjoni.
Appelli kontra punti ta’ liġi (Revisionsrekurs) isiru lill-Qorti Suprema (Oberster Gerichtshof) permezz tal-Qorti Distrettwali li ħarġet id-deċiżjoni bħala l-qorti tal-prim'istanza.
Iċ-Ċertifikat Ewropew tas-Suċċessjoni jinħareġ mill-Qorti Distrettwali (mill-kummissarju tal-qorti - Gerichtskommissär, jiġifieri nutar li jaġixxi bħala awtorità ġudizzjarja).
L-imħallef tal-Qorti Distrettwali jirregola wkoll l-ilmenti minn partijiet li jemmnu li ċ-ċertifikat tas-suċċessjoni maħruġ fih żbalji. Appell kontra d-deċiżjoni tal-imħallef jista' jiġi ppreżentat, fi żmien 14-il jum min-notifika, fil-Qorti Reġjonali superjuri permezz tal-Qorti Distrettwali li ħarġet id-deċiżjoni bħala l-qorti tal-prim’istanza.
Jekk il-kummissarju tal-qorti jiddubita jekk iċ-Ċertifikat tas-Suċċessjoni jistax jinħareġ kif mitlub, hu jew hi se jirreferu l-applikazzjoni lill-imħallef; l-imħallef imbagħad jiddeċiedi jekk u kif il-kummissarju tal-qorti għandu joħroġ iċ-ċertifikat.
Fl-Awstrija, ma hemmx awtoritajiet jew professjonijiet legali oħra b'ġurisdizzjoni f'dan il-qasam skont it-tifsira tal-Artikolu 3(2).
L-aħħar aġġornament: 17/06/2019